príloha č.17
metodické usmernenie postupu konečných prijímateľov (oprávnených žiadateľov) pri obstarávaní tovarov, stavebných prác a služieb v rámci osi 4 LEADER
účinná od 13. 03. 2013

V zmysle Usmernenia pre administráciu osi 4 LEADER, kapitola 14. Usmernenie postupu konečných prijímateľov (oprávnených žiadateľov) pri obstarávaní tovarov, stavebných prác a služieb toto metodické usmernenie  postupu konečných prijímateľov (oprávnených žiadateľov) pri obstarávaní tovarov, stavebných prác a služieb v rámci osi 4 LEADER (ďalej len „metodické usmernenie“) stanovuje  postupy pri realizácii verejného obstarávania.
Konečný prijímateľ (oprávnený žiadateľ)je povinný pri obstarávaní tovarov, stavebných prác a služieb postupovať v súlade so zákonom č. 25/2006 Z. z. o verejnom obstarávaní v znení neskorších predpisov (ďalej len „zákon“).

Ak to zákon vyžaduje je verejný obstarávateľ a obstarávateľ povinný na vyhodnotenie ponúk zriadiť najmenej trojčlennú komisiu (§40 zákona č. 25/2006 Z. z.). Členovia komisie musia mať odborné vzdelanie alebo odbornúprax zodpovedajúcu predmetu zákazky. Komisia je spôsobilá vyhodnocovať predloženéponuky, ak je súčasne prítomná väčšina jej členov, najmenej však traja.
Verejný obstarávateľ a obstarávateľ môže na zabezpečenie transparentnostivymenovať do komisie aj ďalších členov bez práva vyhodnocovať ponuky.
Člen komisie musí byť bezúhonný. Za bezúhonného sa považuje ten, kto nebol právoplatne odsúdený za trestný čin súvisiaci s verejným obstarávaním alebo za niektorý z trestných činov podľa § 26 ods. 1 písm. a) alebo b).

Členom komisie nesmie byť osoba, ktorá je alebo v čase jedného roka pred vymenovaním za člena komisie bola
a) uchádzačom, ktorým je fyzická osoba,
b) štatutárnym orgánom, členom štatutárneho orgánu, členom dozorného orgánu alebo iného
orgánu uchádzača, ktorým je právnická osoba,
c) spoločníkom alebo členom právnickej osoby, ktorá je uchádzačom alebo tichým
spoločníkom uchádzača,
d) zamestnancom uchádzača, zamestnancom záujmového združenia podnikateľov, ktorého je
uchádzač členom,
e) zamestnancom úradu, okrem zákaziek zadávaných výlučne pre vlastné potreby úradu.

Členom komisie nesmie byť ani osoba blízka(§ 116 Občianskeho zákonníka.) osobám uvedeným v odseku 4písm. a) až d).

Člen komisie po oboznámení sa so zoznamom uchádzačov potvrdí čestnýmvyhlásením (je povinnou súčasťou dokumentácie súvisiacej s obstarávaním tovarov, stavebných prác a služieb) verejnému obstarávateľovi alebo obstarávateľovi, že nenastali skutočnosti podľatohto zákona, pre ktoré nemôže byť členom komisie, alebo oznámi verejnému obstarávateľovialebo obstarávateľovi, že nastali skutočnosti podľa tohto zákona, pre ktoré nemôže byťčlenom komisie.

Člen komisie je povinný bez zbytočného odkladu oznámiť verejnémuobstarávateľovi alebo obstarávateľovi, že nastali skutočnosti, pre ktoré nemôže byť členomkomisie vždy, keď takéto skutočnosti v priebehu verejného obstarávania nastanú.
Ak sa v priebehu verejného obstarávania zníži počet členov komisie na menej akotroch, verejný obstarávateľ a obstarávateľ doplní komisiu.
Konečný prijímateľ (oprávnený žiadateľ)je povinný zabezpečiť dodávku tovarov, služieb a stavebných prác pri dodržaní základných princípov:
-	rovnaké zaobchádzanie,
-	nediskriminácia uchádzačov alebo záujemcov,
-	transparentnosť,
-	hospodárnosť a efektívnosť.

V závislosti na použitej metóde a postupe verejného obstarávania je konečný prijímateľ (oprávnený žiadateľ) povinný predložiť kompletnú dokumentáciu vzťahujúcu sa na verejné obstarávanie, ktorá tvorí súčasť povinných príloh v rámci ŽoNFP resp. ŽoPpri opatrení 4.3. 
V rámci opatrenia 4.2 sa dokumentácia k VO predkladá k ŽoP pričom sa môže predložiť už k ŽoNFP resp. k podpisu zmluvy o poskytnutí NFP, a to na základe vyzvania PPA (ak už bolo VO vykonané).     

Zákazka s nízkou hodnotou
Výber uchádzača sa pri zadávaní zákazky s nízkou hodnotou, ktorej hodnota je vyššia ako 1 000 EUR bez DPH, uskutočňuje sa na základe informácií o predmete zákazky získanej prieskumom trhu. Prieskum trhu sa uskutočňuje najmä prostredníctvom:
a)	elektronických zariadení (internetový prieskum, telefonický prieskum),
b)	osobného prieskumu,
c)	získania ponúk v písomnej forme od subjektov.
Prieskum sa uskutočňuje v min. 3 subjektoch. O vykonaní prieskumu trhu sa vyhotovuje záznam o vykonaní a vyhodnotení prieskumu trhu. 

Kontrola verejného obstarávania na mieste
Kontrola verejného obstarávania na mieste je súčasťou kontroly fyzickej realizácie projektu. Kontroluje sa dodávka spolufinancovaných produktov a poskytnutých služieb, či sa výdavky na operácie vykázané konečným prijímateľom (oprávneným žiadateľom)  skutočne vynaložili (boli vynaložené na stanovený účel)a či sú v súlade s predpismi Spoločenstva a SR. 

V priebehu kontroly na mieste je PPA povinná skontrolovať:
Skutočné dodanie spolufinancovaných tovarov, uskutočnených prác a poskytnutých služieb, pričom skutočný stav sa porovnáva so stavom zdokumentovaným v nasledujúcich dokladoch:
- faktúry a prílohy podľa obehu dokladov u konečného prijímateľa (oprávneného žiadateľa);
- dodacie listy a dodávateľské zmluvy;
- bankové výpisy z účtov;
- ostatná súvisiaca dokumentácia; 
- nadväznosti fakturovaných položiek na dodávateľské zmluvy a na víťazné cenové ponuky.
Pri posudzovaní stavebných investícií sa kontroluje súlad v základnej charakteristike položky.
Pri posudzovaní techniky a technológii musí existovať súlad vo všetkých parametroch uvedených v cenovej ponuke. Výnimku tvorí jedine prípad, keď sa typ z cenovej ponuky medzičasom prestal vyrábať a dodávateľ poskytne konečnému prijímateľovi (oprávnenému žiadateľovi) vyhlásenie, že uvedený typ nie je schopný z uvedeného dôvodu dodať. V tom prípade sa môže uznať iný typ, ktorý však musí byť minimálne na takej úrovni (porovnateľný), ako bol typ uvedený v cenovej ponuke. Kontroluje sa aj výrobné číslo obstaranej technológie.
Zaúčtovanie dodaných tovarov, prác a služieb v účtovníctve konečného prijímateľa (oprávneného žiadateľa).
Zabezpečenie publicity zo strany konečného prijímateľa (oprávneného žiadateľa).

Kontrola pravidiel a postupov verejného obstarávania:
MAS(pri podaní ŽoNFP(projektu)) – v prípade, že dokumentácia k verejnému obstarávaniu predložená konečným prijímateľom (oprávneným žiadateľom) nie je kompletná po formálnej stránke, pracovník MAS,ŽoNFP(projekt)neprevezme a vráti ju konečnému prijímateľovi (oprávnenému žiadateľovi). Ak je uvedená dokumentácia kompletná, pracovník MAS,ŽoNFP(projekt) prevezme.

Porušenie pravidiel a postupov verejného obstarávania môže byť dôvodom: 
-	kvalifikovania týchto výdavkov ako neoprávnených výdavkov súvisiacich s obstarávaním, 
- neschválenia ŽoNFP(projektu), resp. ŽoNFP pre opatrenie 4.2,
- neposkytnutia NFP, 
- výzvy na vrátenie poskytnutého NFP alebo jeho časti na predmet zákazky, v súlade so zákonom č. 528/2008 Z. z. o pomoci a podpore poskytovanej z fondov ES v znení neskorších predpisov.

Čestné vyhlásenie
člena komisie na vyhodnotenie podmienok účasti a vyhodnotenie ponúk

Titul, priezvisko, meno: ............................................................................................................................

adresa trvalého bydliska:  ........................................................................................................................

na základe oboznámenia sa so zoznamom uchádzačov, ktorí doručili ponuky vo verejnom obstarávaní pri zadávaní podprahovej zákazky uverejnenej vo Vestníku verejného obstarávania SR č. .........../201...., zo dňa ......................, pod zn. .......................-..................,  ktorej predmetom je:

„...............................................................................................“,

čestne vyhlasujem, že ako člen (ka) komisie na vyhodnotenie podmienok účasti a vyhodnotenie ponúk v predmetnej súťaži
- mám nasledovnú odbornosť vo vzťahu k vyhodnocovanému predmetu zákazky:

..................................................................................................................................................................

- som morálne bezúhonný (-á), t.j. nebol(a) som právoplatne odsúdený (-á): 
a)	za trestný čin súvisiaci s verejným obstarávaním alebo 
b)	za trestný čin korupcie, za trestný čin poškodzovania finančných záujmov Európskej únie, za trestný čin legalizácie príjmu z trestnej činnosti, za trestný čin založenia, zosnovania a podporovania zločineckej skupiny,  alebo za trestný čin založenia, zosnovania a podporovania teroristickej skupiny, alebo za trestný čin terorizmu a niektorých foriem účasti na terorizme alebo
c)	za trestný čin, ktorého skutková podstata súvisí s podnikaním,

- nie som, ani som nebol (-a) a ani mne blízka osoba (rodič, súrodenec, manžel/-ka, dieťa) v čase jedného roka pred menovaním za člena tejto komisie:
a)	žiadnym uchádzačom, ktorým je fyzická osoba alebo
b)	štatutárnym orgánom, členom štatutárneho orgánu, členom dozorného orgánu alebo iného orgánu uchádzača, ktorým je právnická osoba alebo 
c)	spoločníkom alebo členom právnickej osoby, ktorá je uchádzačom alebo tichým spoločníkom uchádzača alebo 
d)	zamestnancom uchádzača, zamestnancom záujmového združenia podnikateľov, ktorého je uchádzač členom alebo
e)	zamestnancom Úradu pre verejné obstarávanie 

- nezúčastňujem sa na realizácii predmetu zákazky, nie som dodávateľom uchádzačov. 

Čestne vyhlasujem, že po oboznámení sa so zoznamom uchádzačov, ktorí predložili ponuky v tejto súťaži, nenastali skutočnosti, pre ktoré by som nemohol(a) byť členom(kou) komisie.
V hodnotení budem postupovať podľa svojho najlepšieho vedomia a svedomia v súlade s podmienkami uvedenými vo výzve na predloženie ponuky, v súťažných podkladoch a v súlade so zákonom č. 25/2006 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej „Zákon o VO“) a budem hodnotiť ponuky uchádzačov objektívne bez akýchkoľvek vedľajších vplyvov.
Čestne vyhlasujem, že prípadné zmeny uvedených údajov bezodkladne písomne oznámim predsedovi komisie, resp. štatutárnemu orgánu osoby podľa § 7 Zákona o VO.
Som si vedomý (-á), že porušenie tohto čestného vyhlásenia sa bude klasifikovať ako porušenie pracovnej disciplíny v zmysle príslušných ustanovení Zákonníka práce, v prípade prijatia úplatku sa bude postupovať v zmysle ustanovenia § 160 Trestného zákona.
Súhlasím so spracovaním mojich uvedených osobných údajov pre potreby informačného systému pre verejné obstarávanie u osoby podľa § 7 Zákona o VO.

V .................................., dňa ..........................................

	..................................................
	podpis člena komisie